Украина арра-мшынтә мчқәа "Адунеитә океан ахь" аҽа шьаҿак ҟарҵеит: абҵара 9 рзы уаанӡа ЕАА аҟынтәи аидараӷба Ocean Freedom ала иааргеит иажәхьоу ахылаԥшра-ҷаԥшьаратә шхәақәа ҩба Island – Р 190 "Старобельски" Р 191 "Славянски" иреиԥшу. Арҭ ашхәақәа ЕАА аҟәарахьчаратә мчрақәа рҟны ашәҟәы иҭырхаанӡа Cutters Drummond, Cushing рыхьӡын. Рықәрагьы 30 шықәса иҭысхьеит. Аха, абасеиԥш иҟоу ашхәақәа фба "аҩбатәи аԥсҭазаара" аиура иаԥсахеит Украина арра-мшынтә мчрақәа рҿы.
Киев иҟоу агәаанагарала Island реиԥш зеиԥшу амшынцәаҳәа ааигәа ахылаԥшреи НАТО аӷбақәа адгылара рыҭараз Адгьылбжьаратә мшын ахь анеиреи рылшоит. Аха иҟалаз уи ауп, "Старобельски" "Славянски" одессатәи рреид ахь раԥхьатәи рцәырҵра архәашьит амилаҭтә шәарҭадаразы ЕАА ахада иабжьгаҩ Роберт О'Браиен иажәақәа: ЕАА Украина арратә цхыраара уаҳа ианаҭалом, Киеви Москвеи еилацәажәап ҳәагьы агәыӷра амоуп ҳәа.
ЕАА афедералтә биуџьет апроект аҿы иазыԥхьагәаҭоуп Украина ашәарҭадаразы 250 миллион доллар. 2018 шықәсазтәи атәылахьчаратә биуџьет иазыԥхьагәанаҭон Киев ацхырааразы 350 миллион доллар. 2014 шықәса раахыс америкаа рыцхыраара миллиард доллар инахыҳәҳәахьеит. Аха, жьҭаарамза анҵәамҭазы Вашингтон Украина арратә цхыраразы 400 миллион доллар рыла еиҵанатәит. Ари Киев азы узыргәырӷьаша акакәым.
ЕАА аҟәарахьчаратә ҟәша Атәылахьчара аминистрра аилазаара иалаӡам. Иара инанагӡо аҳазалхра-полициатә напынҵақәа роуп. Убас, ааигәа иааныркылеит аконтрабандистцәеи 7 тоннак акокаини зҭаз аӷба. Амаҵзура азинхьчаратә акцент аханатә иԥнакуеит аӷбақәа ртактика-техникатә ҟазшьақәа. Ихароу аныҟәарақәеи амшын аҿы аибашьрақәеи "ԥхыӡуп". Иара убри азоуп Украина ԥхьаҟатәи "аокеантә флот" ЕАА аҟынтәи аидараӷбақәа ирықәҵаны изааргазгьы.
500 миль рҟынӡа аԥшаҳәа иацәыхараны аҟазаара зылшо аӷбақәа афлот амчра хадақәа – аракетатә ӷбақәа, амшынҵаҟатә ӷбақәа ирзаԥнаҵоит иманшәалоу аоперативтә режим. Аха арҭ рҩызцәа аусдҵақәа ахылаԥшра-ҷаԥшьаратә шхәақәа ирзынагӡом.
Island рӡыкапан 169 тонна иҟоуп, роура – 34 метра, рыҭбаара – 6,4 метра, рыццакыра –28 ӷбаццакыра, рекипаж 16-ҩык, ахалаҟазаара –5 уахыки-ҽнаки. Аԥхьанатә ашхәа 25-мм иҟоу артилерриатә шьақәгыла Mk 38 Mod 0 Bushmaster, 12,7-мм иҟоу апулемет М2НВ ақәгылоуп. Иақәгылоуп РЛС AN/SPS-73 аматортә шхәарчы. Арҭ еиқәыԥхьаӡоу азхоит изакәаным амиграциеи анаркотрафики раԥырҟәҟәааразы. Аха Island-қәа фба рыла Амшынеиқәатә зона ахьчареи Адгьылбжьаратә мшын аҟны НАТО аӷбақәа ацхыраара рыҭареи фантастикоуп ҳәа азуҳәар ҟалоит.
Урыстәыла Амшынеиқәатә флот иаҿурԥшыр – ихшыҩдароуп ҳәа адагьы иччархәроуп ҳәа уҳәар ҟалоит.
Украина арра-мшынтә мчрақәа реилазаараҿы ажәыларатә ӷбақәа зынӡа ирымам ҳәа уҳәар ҟалоит. Аӷбаргылара аганахь алагьы рыпланқәа ыҟаӡам. Рыфрегат заҵә "Гетман Сагайдачный" аремонт азура хыркәшахап ҳәагьы узҳәом. Антиквартә шхәақәа Island амш бааԥс азы рхәарҭара зынӡа илаҟәуеит. Америкатәи аҳамҭақәа зхәарҭоу алаԥина ацҳара иеиҳам, украинатәи абиуџьет акыр ишҭадырцәуагьы.
Еиду аштатқәа рҳамҭақәа – Island украинатәи абиуџьет 10 миллион доллар рҟынӡа агнархеит. Егьырҭ иаарымгацкәа иҟоу ашхәақәа аԥшьба рзгьы Киев 20 миллион доллар ашәар акәхоит. Аԥара ду шрыхшәааугьы дара зҿыцхом, аекипаж рызгьы ишәарҭоуп.избанзар 2017 шықәса рзы ашәҟәы ианҭыргоз амалыр рацәа рыманы иҟан. Аҵыхәәтантәи рремонтгьы хәышықәса раԥхьоуп ианымҩаԥыргахьаз.
Иашала, ари аҩыза агәыжә-мыжә наҟ икажьтәуп, аха америкаа уи аԥарахшәаара рҭахым. Еиҳа еиӷьны ирыԥхьаӡоит "рпартниорцәа" хә-маҷла ирырҭар. Убас, 2015 шықәса рзы ашхәақәа хԥа Island Пакистан иаанахәеит, 2016 шықәса рзы – Қырҭтәыла ҩ-шхәак аанахәеит, 2017 шықәса рзы –"Айлендԥәа" ҩба аанахәеит Коста-Рика.
НАТО арра-ҽазыҟаҵаратә уснагӡатә Sea Breeze алахәрала ма "ажә-мыжә" аныҟәгарала фырхаҵара узаарԥшуам. Вашингтон "апартнерцәа" рахь иамоу аинтерес иахьа иҟазар уаҵәы иҟамлар алшоит. Урыстәыла агәыламабзиара иреиӷьу абџьар аасҭа ахьчара алшоны ишыҟоу дырзар зегьы иреиӷьуп.
Автори аредакциеи ргәаанагарақәа еиқәымшәозар алшоит.
АҞӘА, ԥхынгәы 6 - Sputnik. Амҩаду ҿыц Џьубга – Шәача аура 119 километра иҟоуп ҳәа аанацҳауеит Краснодартәи атәылаҿацә ахадара.
"Ари амҩа ашьҭаҵара Шәачеиԥш Амшын еиқәа арегион зегьы аҿиара иацхраауеит. Амҩаду ҿыц Џьубга – Шәача аура 119 километра иҟоуп. Иара аиланхарҭақәа ирхыган имҩангоуп. Уи акраҵанакуеит, аиҳарак Тҟәаԥстәи араион азы. Уа амҩақәа машьынала иҭәуп", - ҳәа иҳәеит атәылаҿацә агубернатор Вениамин Кондратьев.
Ари амҩа Шәачеиԥш Амшынеиқәа арегион зегьы аҿиара иацхраауеит ҳәа иҳәеит иара.
Иахьазы аус зуа амҩацәаҳәа Џьубга – Шәача Шәача егьырҭ Урыстәыла арегионқәа ирыдызҳәало мҩа заҵәыкны иҟоуп. Ҩ-цәаҳәакны ишьақәгылоуп. Аԥхынразы акыр ауадаҩрақәа аиуеит атранспорт арацәаразы.
Иара убас шәаԥхьар ҟалоит:
Амҩаду Џьубга - Аԥсны аҳәаа ахәҭак аамҭала иаанкылоуп
АҞӘА, ԥхынгәы 6 - Sputnik. Иаҳхысыз уахыки-ҽнаки рыла Урыстәыла 6611-ҩык COVID-19 рыдбалан, 135-ҩык рыԥсҭазаара иалҵит, 3579-ҩык ргәабзиара шьақәгылеит ҳәа аанацҳауеит апортал стопкоронавирус.рф.
Аиҳарак ачымазара змоу рацәоуп Москва (685), Подмосковье (292), Ханти Манцызтә Автономтә Округ (289), 280 – Санкт-Петербург, 270 — Свердловск, 239 — Иркутсктәи аобласт.
Зынӡа атәылаҿы иазгәаҭоуп 687 862-ҩык COVID-19 змоу, урҭ рҟынтәи 454 329-ҩык ргәы бзиахахьеит, 10 296-ҩык рыԥсҭазаара иалҵит.
Аԥсны ауааԥсыра коронавирус рацәыхьчаразы аштаб адыррала ареспубликаҿ 38 чымазара-хҭыс ыҟан, хҩык Гәдоуҭатәи ахәышәтәырҭа иҭоуп, 34-ҩык ргәы бзиахеит, аӡәы – лыԥсҭазаара далҵит.
Акоронавирус иадҳәалоу ажәабжьқәа зегьы шәрыԥхьар ҟалоит абра>>
"Араса аганахьала апроблема дуқәа ыҟоуп сҳәар имцхоит, избанзар ауаа рхатә џьабаалеи иара убас араион ақыҭанхамҩа иазоужьыз амармалташьтә пты иаҿагыланы ақәԥаразы 500 литра ахәшәи рзаҳшеит. Ахәшә ирызшаз азхаӡом, избанзар араион аҟны 18 қыҭа ыҟоуп, быжь-нызқь гектар инацны арасаҭрақәа ыҟоуп. Ҳәара аҭахума, ацхыраара иҵегьы иҳаур ибзиахон, избанзар акәыкәбаачымазара иаҿагыло ахәшә ҳақәгәыӷуан, иахьа ишҳаҳауа ала, Аԥсны ахадара азҵаара аӡбара иаҿуп. Иҳаҩсыз амчыбжь азы араион ҳалсуан, ачымазара хәыҷык идәықәлахьеит, араса аус даара ашәарҭара иҭагылоуп. Анхацәа хәыҷык ацхыраара ҳазрыҭар, аура ҟалап ҳәа ҳгәы иаанагоит", - иҳәеит Шьониа.
Иара иажәақәа рыла, ҵыԥх араион аҟны 4 нызқь гектар араса вертолиотла ихәшәтәын, сынтәагьы ахәшәтәра арбан.
"Хәыҷык аус ҳарццакыр цәгьаӡам, ианаамҭоу ахәшәқәа ҳаур акәыкәбаачымазара аҟынтә, алҵшәа бзиахон. 2017 шықәсазы араса аҽаҩра 20 % ҳамаӡамызт, 2019 шықәсазы 50-80 процент рҟынӡа аҽаҩра аанашьҭит. Иаҳхысыз ашықәсқәа рзы иҟаҵаз ахәшәтәрақәа рылҵшәақәа ҳцәыӡыр ҟалоит шықәсык бжьаҳажьыр, ажәлар рџьабаа аӡы иагеит ауп. Араион ахадара ирдыруеит, аиҳабырагьы ирарҳәахьеит ацхыраара ҳаур, кәыркәамза ахәшәтәра иара иатәуп, ихымԥадатәуп. Иахьа ачымазарақәа ҳбоит, амармалташьтә птгьы иаҳа иацло иалагеит уажәтәи ашоурақәа раан, акәыкәбаачымазара аԥхьа инаргыланы еиҭазго иара ауп", - иҳәеит Шьониа.
Шәазыӡырҩы аудио. Иаҳа инеиҵыху анҵамҭа шәаҳар шәылшоит арадио Sputnik Аԥсны аефир аҟны.
Иара убас шәаԥхьар ҟалоит: